Fontos feladatunknak tartjuk hagyományaink megismertetését és megszerettetését a felcseperedő nemzedékekkel. A társulat táncosai számos gyermek, ifjúsági és felnőtt tánccsoportot segítenek és tanítanak. A Csűrdöngölő gyermek és ifjúsági néptánctalálkozók házigazdájaként eszendőről esztendőre teremtettünk lehetőséget többnyire évente kétszer a fiatal néptáncosoknak a találkozásra, bemutatkozásra, és egyben önfeledt, lélekben gyarapító szórakozásra.
LEGKÖZELEBBI NAGYRENDEZVÉNYÜNK
31. Csűrdöngölő – gyermek és ifjúsági néptánctalálkozó
„Süss fel nap, fényes nap …” szólnak a gyermekdal bizakodóan bíztató sorai.
Ha daluk meghallgatásra talál, remélhetjük, hogy 2018. május 17-én verőfényes, szelid széllel cirogató napra virradunk, mert amint már több éve, a Pünkösd előtti csütörtökön gyűlnek össze Csíkszereda főterére a táncos gyermekek és ifjak a 31. Csűrdöngölőre.
A rendezvény, ami kezdetben néhány lelkes oktató néptáncos gyermekcsoportjait hivta meg egy találkozóra leginkább azért, hogy megismerhessék egymást, azért, hogy hitet, erőt merítsenek egymástól, mára mozgalommá nőtt. Kétezres nagyságrendről beszélünk, amikor a Csíkszeredában és tágabb környékén, a csíki falvakban működő néptánccsoportok tagjairól esik szó. A Csűrdöngölők közel két évtizede alatt gyarapodott az oktatók –legtöbb esetben a Hargita Együttes táncosai– hozzáértése is, így évről évre egyre több színvonalas fellépés, hiteles előadás sorakozik fel a rendezvényen.
Az összetartozás tudatával büszkén felöltött népviseletek színes, jókedvtől zsibongó örvényének lehetnek tanúi mindazok, akik akár csupán rövid időre is megtorpannak május 17-én Szabadság téren.
A szervezők: az András Alapítvány, Hargita Megye Tanácsa, a Hargita Együttes.
11:00 – 11:05 András Mihály igazgató megnyitó beszéde
11:05 – 15:00 Gyermek és ifjúsági néptáncegyüttesek fellépése 1. rész
15:00 –15:45 Hargita Megye Tanácsának és Csíkszereda Megyei Jogú Város képviselőinek beszéde, Hargita Együttes táncjátéka, közös tánc, közös fotózás
15:45 – 17:30 Gyermek és ifjúsági néptáncegyüttesek fellépése 2. rész
1. Kiértékelő közlemény a 31. Csűrdöngölőről
11. 30. Csűrdöngölő – gyermek és ifjúsági néptánctalálkozó
10. 29. Csűrdöngülő – gyermek és ifjúsági néptánctalálkozó
9. XXVIII. Csűrdöngölő Gyermek és Ifjúsági Néptánctalálkozó
8. 27. Csűrdöngölő gyermek és ifjúsági néptánctalálkozó
7. Néptánc a fiataloknak - őszi CSŰRDÖNGÖLŐ
6. Negyedszáz Csűrdöngölő
5. 24. Csűrdöngölő - gyermek és ifjúsági néptánctalálkozó
4. XXIII. Csűrdöngölő, gyermek- és ifjúsági néptánc találkozó
3. 21. Csürdöngölő, gyermek és ifjúsági néptánc találkozó
2. 20. Csürdöngölő, gyermek és ifjúsági néptánc találkozó
1. XVIII. CSŰRDÖNGÖLŐ– Hargita Megyei Gyermek- és Ifjúsági Néptánctalálkozó